=== Japan ===
I [[Japan]] benytter man sig af en særlig teknik til at trække tiden i forbindelse med stemmeafgivelse ud. Der er ikke tale om en filibuster i egentlig forstand, men om en obstruktion i forbindelse med afstemningen. Ved afstemning kaldes det enkelte parlamentsmedlem til stemmeurnen. I den forbindelse rejser det enkelte medlem sig meget langsomt op, og går med demonstrativt små skridt hen til stemmeurnen. Hvor regeringspartierne kan afgive deres stemmer inden for 15 minutter, bruger oppositionen i forbindelse med obstruktionen omkring 1½ time. Denne adfærd kaldes på [[japansk (sprog)|japansk]] at "indlægge ko-gang" (牛歩, ushi aruki eller gyūho).<ref>[http://www.time.com/time/magazine/article/0,9171,875022,00.html Time Magazine] {{Webarchive|url=https://web.archive.org/web/20121118211825/http://www.time.com/time/magazine/article/0,9171,875022,00.html |date=18. november 2012 }}, 5. juli 1963</ref>
Psykologi Samfund Samfundsvidenskab